stanford-oval/wikipedia huggingface dataset:
Natallja Mih’nevitš

| Mitalit> Maa:   Valko-Venäjä.Naisten yleisurheilu.Olympialaiset  | Mitalit> Maa:   Valko-Venäjä.Naisten yleisurheilu.Olympialaiset  | Mitalit> Maa:   Valko-Venäjä.Naisten yleisurheilu.Olympialaiset  | Maa:   Valko-Venäjä> Naisten yleisurheilu. |
| --- | --- | --- | --- |
|       Hylätty | Peking 2008 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Kultaa | Göteborg 2006 | kuulantyöntö |  |
|       Hylätty | Barcelona 2010 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Moskova 2006 | kuulantyöntö |  |
|       Hylätty | Doha 2010 | kuulantyöntö |  |
Natallja Vjatšaslavauna Mih’nevitš (o.s. H’araneka, ven. Наталья Вячеславовна Михневич, Natalja Vjatšeslavovna Mihnevitš, valkoven. Наталля Вячаславаўна Міхневіч, s. 25. toukokuuta 1982, Nevinnomyssk, Stavropolin aluepiiri, Venäjän SFNT, Neuvostoliitto) on valkovenäläinen kuulantyöntäjä. Hän on jäänyt kahdesti kiinni dopingin käytöstä ja menettänyt useita arvokisamitaleitaan dopingin takia.
Vuonna 1999 Mih’nevitš saavutti alle 18-vuotiaiden MM-kisoista hopeaa, vuonna 2000 alle 20-vuotiaiden MM-kisoista pronssia ja vuonna 2001 alle 20-vuotiaiden EM-kisoista kultaa. Aikuisten arvokisoissa hän pääsi loppukilpailuun ensi kertaa 2004 Ateenan olympialaisissa, missä hän sijoittui viidenneksi. Vuonna 2005 hän oli Helsingin MM-kisoissa kahdeksas ja voitti universiadien kilpailun. Monacossa käydyssä IAAF:n finaalissa hän oli kolmas. 2006 Moskovan MM-hallikisoista hän voitti kultamitalin tuloksella 19,84 ja kesällä 2006 hän voitti Göteborgin EM-kilpailuissa kultaa tuloksella 19,43. Lisäksi hän voitti IAAF:n yleisurheilufinaalin työnnettyään 19,81.
Pekingin olympialaisissa 2008 Mih’nevitš sijoittui alun perin hopealle tuloksella 20,28. Hänen suorituksensa kuitenkin hylättiin vuonna 2016 kun hänen Pekingin olympialaisissa antamansa dopingnäytteen uusintatutkimuksessa paljastui dopingin käyttö. Hän sai tapauksesta kahden vuoden kilpailukiellon ajalle 4.7.2016–3.7.2018 ja hänen tuloksensa hylättiin takautuvasti aikaväliltä 16.8.2008–15.8.2010. Hylkäyksen takia hän menetti vuonna 2010 saavuttamansa Barcelonan EM-kisojen hopean ja Dohan MM-hallikisojen pronssin. Lisäksi hän oli ollut Berliinin MM-kilpailuissa 2009 neljäs ja saman vuoden yleisurheilufinaalissa kolmas. Daegun MM-kilpailuissa 2011 ja Lontoon olympialaisissa 2012 Mih’nevitš oli yhdestoista.
Huhtikuussa 2013 Mih’nevitš jäi kiinni dopingin käytöstä ja sai kahden vuoden kilpailukiellon ajalle 12.4.2013–11.4.2015. Pekingin MM-kilpailuissa 2015 hän sijoittui kahdeksanneksi.
Mih’nevitš on 180 senttimetriä pitkä ja painaa 81 kiloa. Hänen ennätyksensä ulkoradoilla on 20,70, minkä hän työnsi Hrodnassa 8. heinäkuuta 2008. Hän on naimisissa valkovenäläisen kuulantyöntäjän Andrei Mih’nevitšin kanssa.
Pajulahden Seikkailupuisto

Pajulahden Seikkailupuisto
Pajulahden Seikkailupuisto on Liikuntakeskus Pajulahdessa Lahden Nastolassa sijaitseva seikkailupuisto. Puisto koostuu kahdesta harjoitteluradasta ja neljästätoista eritasoisesta varsinaisesta seikkailuradasta. Puistossa on 177 tehtävää ja elementtiä 2.4 km:n matkalla. Elementtien ja tehtävien määrä huomioiden Pajulahden Seikkailupuisto on Suomen suurin. Radoilta löytyy mm. kaksi 125 m pitkää liukua, tynnyrisilta, kiipeilyseinä, verkkoja, apinatikkaat ja Pajulahtea varten erityisesti suunnitellut Pajuketun sekä Petteri-poron ylitys. Ikäsuositus Pajulahden seikkailupuiston radoille on +6 vuotta ja pituusraja 120 cm.
Pajulahden Seikkailupuistolle on tehty standardin SFS-EN 15567-1 mukainen riippumaton TUV A-Tyypin tarkastus ja puisto on CE tyyppihyväksytty. Puiston ohjaajat ovat saaneet ERCA:n (European Ropes Course Association) virallisen seikkailupuisto-ohjaajan ja pelastajan koulutuksen. Asiakasvarusteina käytetään kokovartalovaljaita, älysulkurenkaita ja kypärää.
Pajulahden Seikkailupuistossa voidaan toimia läpi vuoden mutta sää asettaa seikkailulle tiettyjä rajoituksia. Toiminnan keskeyttämisen perusteita ovat ukonilma ja voimakas tuuli yli 6 Boforia = navakka tuuli 10,8–13,8 m/s. Lisäksi puiston toiminnan pakkasraja on -10 C°
Työnimeltään "Pajuketun Seikkailupuisto"-projektin juuret ovat 2013 tammikuussa alkaneessa strategiatyössä. Itse puisto valmistui huhtikuussa 2015. Tilauskäyttöön puisto otettiin toukokuussa 2015 ja varsinaiseen asiakaskäyttöön 1.6.2015. Puiston avajaisia vietettiin 14.6.2015 ja sen vihki käyttöön nastolalainen formulakuski Valtteri Bottas.
Permanganaatti

Manganaatti(VII)-anionin rakenne
Permanganaatti on yleisnimi manganaatti(VII)-ionin (MnO4−) sisältävälle kemialliselle yhdisteelle. Yhdisteessä olevan mangaanin korkean hapetusluvun, +VII:n, vuoksi permanganaatti-ionit ovat vahvoja hapettimia. Permanganaatti on yhdisteessä anionina.
Permanganaatti esiintyy usein esimerkiksi K+-kationin kanssa muodostaen kaliumpermanganaattia (KMnO4).
Happamassa liuoksessa manganaatti(VII)-ioni normaalisti pelkistyy värittömäksi kahdenarvoiseksi mangaani(II):ksi eli Mn2+-ioniksi.
Emäksisessä liuoksessa manganaatti(VII) joko pelkistyy ruskeaksi neljänarvoiseksi mangaanidioksidiksi eli MnO2:ksi tai vihreäksi kuudenarvoiseksi manganaatti-ioniksi (MnO42−).
Permanganaatteja käytetään myös hapettimena, kun happea tuotetaan peroksideista. Permangaattikatalyytin läsnä ollessa vetyperoksidi hajoaa seuraavasti:
Nadine Broersen

| Mitalit | Mitalit | Mitalit |  |
| --- | --- | --- | --- |
|  Nadine Broersen vuonna 2011. |  Nadine Broersen vuonna 2011. |  Nadine Broersen vuonna 2011. |  |
Maa:  Alankomaat
Naisten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Sopot 2014 | viisiottelu |  |
| EM-kilpailut  | EM-kilpailut  | EM-kilpailut  |  |
|  Hopeaa | Zürich 2014 | seitsenottelu |  |
Nadine Martina Broersen (s. 29. huhtikuuta 1990 Hoorn) on alankomaalainen yleisurheilun moniottelija. Broersen edustaa SPRN-seuraa.
Ura

Lontoon olympialaisissa 2012 Broersen oli seitsenottelussa 11:s. Göteborgin sisäratojen EM-kisoissa 2013 hän oli viisiottelussa 12:s. Samana vuonna Broersen oli Moskovan MM-kilpailuissa seitsenottelun kymmenes.
Vuonna 2014 Broersen voitti kultaa Sopotin sisäratojen MM-kisoissa Hollannin ennätyspistein 4830. Samana vuonna hän saavutti hopeaa Zürichin EM-kisoissa tuloksella 6498. Heinäkuussa 2014 hän voitti moniotteluiden Euroopan Cupin Superliigassa Toruńissa seitsenottelun uudella ennätyksellään 6539. Vuonna 2015 Broersen otteli Prahan sisäratojen EM-kisoissa, mutta keskeytti kolmannen lajin jälkeen. Samana vuonna hän oli Pekingin MM-kilpailuissa neljäs.
Broersen keskeytti seitsenottelun Amsterdamin EM-kilpailuissa 2016. Rio de Janeiron olympialaisissa hän sijoittui 13:nneksi. Belgradin sisäratojen EM-kilpailuissa 2017 hän oli viides, mutta keskeytti samana vuonna seitsenottelun Lontoon MM-kilpailuissa. Dohan MM-kilpailuissa 2019 hän oli seitsenottelussa kuudes ja Toruńin sisäratojen EM-kilpailuissa 2021 viisiottelussa kymmenes. Samalle vuodelle siirretyissä Tokion olympialaisissa hän keskeytti seitsenottelun.
Broersen pitää hallussaan korkeushypyn Alankomaiden ennätystä niin ulko- kuin sisäradoillakin.
Ennätykset > Ulkona

| Laji | Tulos | Paikka | Päivä |
| --- | --- | --- | --- |
| 200 metrin juoksu | 24,57 | Götzis | 31. toukokuuta 2014 |
| 800 metrin juoksu | 2.11,11 | Götzis | 1. kesäkuuta 2014 |
| 100 metrin aitajuoksu | 13,39 | Götzis | 31. toukokuuta 2014 |
| Korkeushyppy | 194 cm NR | Zürich | 14. elokuuta 2014 |
| Pituushyppy | 639 cm | Breda | 28. kesäkuuta 2014 |
| Kuulantyöntö | 15,14 m | Leiden | 17. kesäkuuta 2017 |
| Keihäänheitto | 54,97 m | Götzis | 27. toukokuuta 2012 |
| Seitsenottelu | 6539 | Toruń | 6. heinäkuuta 2014 |
Ennätykset > Sisällä

| Laji | Tulos | Paikka | Päivä |
| --- | --- | --- | --- |
| 60 metrin aitajuoksu | 8,31 | Praha | 6. maaliskuuta 2015 |
| 800 metrin juoksu | 2.14,97 | Sopot | 7. maaliskuuta 2014 |
| Korkeushyppy | 193 cm NR | Sopot | 7. maaliskuuta 2014 |
| Pituushyppy | 624 cm | Apeldoorn | 24. tammikuuta 2015 |
| Kuulantyöntö | 14,93 m | Sheffield | 26. tammikuuta 2014 |
| Viisiottelu | 4830 NR | Sopot | 7. maaliskuuta 2014 |
Lähde
Natalja Vodjanova

Natalja Vodjanova
Natalja Mihailovna Vodjanova (ven. Ната́лья Миха́йловна Водяно́ва, s. 28. helmikuuta 1982 Nižni Novgorod, Venäjä) on venäläinen huippumalli, jota pidetään eräänä maansa menestyneimmistä. Hän on yksi 2000-luvun venäläismallitrendin isoimmista nimistä.
Vodjanovan mallinura alkoi 17-vuotiaana, kun hän muutti mallintöiden perään Pariisiin. Parrasvaloihin hän nousi vuonna 2001, ja on sen jälkeen poseerannut muun muassa Vogue- ja W -lehdissä, sekä toiminut ainakin Guccin, Calvin Kleinin, Louis Vuittonin, Chanelin ja Marc Jacobsin muotitalojen kasvona. Vodjanovalla on tällä hetkelläkin sopimus Calvin Kleinin luottomallina. Hän esiintyy myös usein kosmetiikkayhtiö L'Oréalin mainoksissa.
Vodjanova on ollut naimisissa vauraan brittiläisen perijän, Justin Trevor Berkeley Portmanin kanssa. He viettivät häitään vuoden 2002 syyskuussa, jolloin he menivät naimisiin Pietarissa ruhtinaallisin menoin. Pariskunnalla on kolme lasta: Lucas Alexander Berkeley, (s. 22. joulukuuta 2001, Neva (s. maaliskuussa 2006), joka sai nimensä Neva-joen mukaan ja Victor (s.13. syyskuuta 2007). Pariskunta erosi vuonna 2011.
Vodjanova juonsi Eurovision laulukilpailun semifinaalit vuonna 2009 yhdessä Andrei Malahovin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Natalja Vodjanova Fashion Model Directoryssä
Monacon Grand Prix 1997

|  Monacon Grand Prix 1997  |
| --- | --- |
 5. osakilpailu 17 osakilpailusta kaudella 1997. 

Päivämäärä:  11. toukokuuta 1997
Rata:  Circuit de Monaco
Sijainti:  Monaco
Ratatyyppi:  Katurata
Radan pituus:  3,360 km
Kilpailun pituus:  62 kierrosta, 207,08 km
Sää:   Sateinen
Paalupaikka
Kuljettaja:   Heinz-Harald Frentzen   (Williams–Renault)
Paaluaika:  1.18,216
Palkintokoroke
Voittaja:   Michael Schumacher   (Ferrari)
Toinen:   Rubens Barrichello   (Stewart–Ford)
Kolmas:   Eddie Irvine   (Ferrari)
Nopein kierros
Kuljettaja:   Michael Schumacher   (Ferrari)
Kierrosaika:  1.53,315 (kierroksella 26)
Monacon Grand Prix 1997 oli Formula 1 -sarjan osakilpailu, joka ajettiin Monacon katuradalla 11. toukokuuta 1997. Sateisen kilpailun voitti Michael Schumacher lähes minuutin erolla toiseksi ajaneeseen Rubens Barrichelloon, vaikka hän pyörähti tehtyään ajovirheen Sainte Devote -mutkassa. Schumacher ajoi nopeimman kierroksen aikaan  1,53.315.
Sateen takia jopa kaksitoista kuljettajaa joutui keskeyttämään ulosajon tai kolarin vuoksi. Kilpailua ehdittiin ajaa vain 62 kierrosta suunnitellusta 78:sta kahden tunnin aikarajan täytyttyä. Mika Salo ajoi kilpailun läpi käymättä varikolla kertaakaan ja sijoittui viidenneksi, kyseessä oli Salon kauden ainoa pistesija.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Michael Schumacher | Ferrari | 62 | 2:00.05,654 | 2 | 10 |
| 2 | 22 |  Rubens Barrichello | Stewart-Ford | 62 | 53,306 | 10 | 6 |
| 3 | 6 |  Eddie Irvine | Ferrari | 62 | +1:22.108 | 15 | 4 |
| 4 | 14 |  Olivier Panis | Prost-Mugen-Honda | 62 | +1.44,402 | 12 | 3 |
| 5 | 19 |  Mika Salo | Tyrrell-Ford | 61 | +1 krs. | 14 | 2 |
| 6 | 12 |  Giancarlo Fisichella | Jordan-Peugeot | 61 | +1 krs. | 4 | 1 |
| 7 | 23 |  Jan Magnussen | Stewart-Ford | 61 | +1 krs. | 19 |   |
| 8 | 18 |  Jos Verstappen | Tyrrell-Ford | 60 | +2 krs. | 22 |   |
| 9 | 8 |  Gerhard Berger | Benetton-Renault | 60 | +2 krs. | 17 |   |
| 10 | 20 |  Ukyo Katayama | Minardi-Hart | 60 | +2 krs. | 20 |   |
| Kesk. | 4 |  Heinz-Harald Frentzen | Williams-Renault | 39 | Ulosajo | 1 |   |
| Kesk. | 15 |  Shinji Nakano | Prost-Mugen-Honda | 36 | Ulosajo | 21 |   |
| Kesk. | 17 |  Nicola Larini | Sauber-Petronas | 24 | Ulosajo | 11 |   |
| Kesk. | 7 |  Jean Alesi | Benetton-Renault | 16 | Ulosajo | 9 |   |
| Kesk. | 3 |  Jacques Villeneuve | Williams-Renault | 16 | Ulosajo | 3 |   |
| Kesk. | 11 |  Ralf Schumacher | Jordan-Peugeot | 10 | Ulosajo | 6 |   |
| Kesk. | 16 |  Johnny Herbert | Sauber-Petronas | 9 | Ulosajo | 7 |   |
| Kesk. | 21 |  Jarno Trulli | Minardi-Hart | 7 | Ulosajo | 18 |   |
| Kesk. | 10 |  David Coulthard | McLaren-Mercedes | 1 | Ulosajo | 5 |   |
| Kesk. | 9 |  Mika Häkkinen | McLaren-Mercedes | 1 | Kolari | 8 |   |
| Kesk. | 1 |  Damon Hill | Arrows-Yamaha | 1 | Ulosajo | 13 |   |
| Kesk. | 2 |  Pedro Diniz | Arrows-Yamaha | 0 | Ulosajo | 16 |   |
Muuta

Frentzenin ensimmäinen paalupaikka
Stewartin ensimmäiset MM-pisteet ja palkintosija
Tyrrellin viimeiset MM-pisteet
Miljoona Rock

Miljoona Rockin esiintymislava elokuussa 2012.
Miljoona Rock on musiikkifestivaali, jota on järjestetty lähes vuosittain Etelä-Pohjanmaalla Tuurissa. Ensimmäisen kerran festivaali pidettiin vuonna 2004. Tapahtuma järjestetään Suomen suurimman kyläkaupan Veljekset Keskisen paikoitusalueella. Kyläkauppias Vesa Keskinen on itse mukana suunnittelemassa jokavuotista festivaalia.
Kokoelmalevy

Miljoona Rock nimeä kantava tuplalevy ilmestyi 2. heinäkuuta 2008. Valtaosa levyillä esiintyvistä artisteista on esiintynyt vuosien varrella tapahtumassa. Levyn on tuottanut EMI Finland Oy.
Kokoelmalevy > Kokoelmalevyn sisältö > CD1

Twisted Sister -  "I Wanna Rock"
Billy Idol - "Sweet Sixteen"
ZZ Top - "Gimme All Your Loving"
Alice Cooper - "Poison"
Dio - "We Rock"
Deep Purple - "Smoke On The Water"
Europe - "The Final Countdown"
Accept - "Balls To The Wall"
KISS - "Heaven's On Fire"
Rainbow - "I Surrender"
Gary Moore - "Over The Hills And Far Away"
Thin Lizzy - "Whisky In The Jar"
Saxon - "Ride Like The Wind"
Whitesnake - "Still Of The Night"
Kokoelmalevy > Kokoelmalevyn sisältö > CD2

Lauri Tähkä ja Elonkerjuu - "Maailma on renki"
Neljä Ruusua - "Hunningolla"
Nightwish - "Bye Bye Beautiful"
Popeda - "Kuuma kesä"
Apulanta - "Anna mulle piiskaa"
Movetron - "Romeo ja Julia"
HIM - "I Love You"
NORMAALI HOMMA - "Tunti Tuuriin"
Dingo - "Levoton tuhkimo"
Viilto - "Totuus ei pala tulessakaan"
Eppu Normaali - "Vuonna '85"
Jani Wickholm - "Kuu"
Maija Vilkkumaa - "Ei"
Pate Mustajärvi & TUURIN TURILAAT -  "Siinä se on! Keskisen Vesa"
Kirka - "Hetki lyö"
Lordi - "Hard Rock Hallelujah"
Aiheesta muualla

Tapahtuman kotisivut (Arkistoitu – Internet Archive)
Miljoona Rock 2011 (Arkistoitu – Internet Archive)
Miljoona Rock 2007 (Arkistoitu – Internet Archive)
Aiheesta muualla > Kuvia

deep-purple.net
Aiheesta muualla > Raportit Miljoona Rocksta

Vuosi 2008 (mesta.net) (Arkistoitu – Internet Archive)
Vuosi 2007 (mesta.net) (Arkistoitu – Internet Archive)
Vuosi 2006 (mesta.net) (Arkistoitu – Internet Archive)
Vuosi 2006 (rockunited.com) (englanniksi)
Vuosi 2004 (rockunited.com) (englanniksi)
Miljoonarock-mainoksin varustettu linja-auto Tuurin kyläkaupan ympäristössä.
Molodyi Teatr

Molodyi Teatrin henkilökuntaa kauden päättyessä 1918.
Teatterin mainosjuliste vuodelta 1918. Esityksessä Lesja Ukrajinkan näytelmä У Пущі ('Metsässä').
Molodyi Teatr ('Nuori teatteri') oli vuosina 1917–1919 Ukrainassa toiminut kiovalainen teatteriryhmä, jonka johtaja oli Les Kurbas. Sen kaksi vuotta kestänyt historia päättyi kansallistamiseen, mutta sillä oli merkittävä vaikutus ukrainalaisen teatterin kehitykseen, ja se tuotti merkittäviä henkilöitä ukrainalaisen teatterin palvelukseen.
Historia

Teatterin ydinryhmän muodostivat Mykola Lysenkon Musiikki- ja teatterikoulun entiset oppilaat. Pääasiallinen ohjaaja oli Kurbas, mutta hänen ohellaan ohjasivat myös Hnat Jura ja Semen Semdor. Päälavastaja oli Anatol Petrytskyi, mutta tärkeisiin tuotantoihin saatettiin kutsua Myh’ailo Boitšuk. Artikkeleissaan "Manifesto" (julkaistu Robitnytša hazetassa 1917) ja "Molodyi Teatr" (1917) Kurbas hahmotteli uudenlaista ukrainalaista teatteria ja linjasi ryhmän taiteelliset tavoitteet.
Molodyi Teatr hylkäsi perinteisen ukrainalaisen ohjelmiston, ja ohjelmisto koostui moderneista ukrainalaisista näytelmistä ja maailmankirjallisuuden klassikoista. Kurbas pyrki luomaan älyllisen ja filosofisen teatterin, jonka haluttiin oli palata teatterin ritualistisille juurille ja olla jälleen eräänlainen uskonnollinen näytös. Etsiessään uusia muotoja hän otti tuotannoissaan luovaan käyttöön rytmin, eleet, musiikin ja lavastuksen.
Historia > Ensimmäinen kausi

Ensimmäisen kauden esityksiä olivat Kurbasin ohjaamat Volodymyr Vynnytšenkon realistinen näytelmä Tšorna pantera i bilyi vedmid ('Musta pantteri ja valkoinen karhu'), Max Halben naturalistinen Nuoruus sekä Juran ohjaama Doktor Keržentsev, joka perustuu Leonid Andrejevin näytelmään Mysl ('Ajatus'). Niiden jälkeen seurasi tyylitelty esitys Oleksander Olesin kolmesta symbolistisesta etydistä, joista kaksi ohjasi Kurbas ja yhden Jura. Teatterin ensimmäisen kauden päätti Jerzy Żuławskin impressionistiseen runonäytelmä Jola.
Historia > Toinen kausi

Toinen kausi (1918–1919) alkoi Kurbasin tuotannolla Sofokleen näytelmästä Kuningas Oidipus, joka oli ensimmäinen klassisen kreikkalaisen näytelmän ukrainalainen tuotanto. Sitten seurasivat  Lesja Ukrajinkan U Puštši ('Erämaassa'), commedia dell’arten tyylinen sovitus Franz Grillparzerin näytelmästä Weh dem, der lügt!, tyylitelty vertep, jossa hyödynnettiin nukketeatterin konventioita, ekspressionistiset näytelmäsovitukset Taras Ševtšenkon draamarunoista Ivan Hus ja Velykyi lokh sekä musiikin säestämät koraaliesitykset lyyrisistä runoista, joita Kurbas myöhemmin piti ensimmäisinä yrityksinä luoda myöhemmässä työssään keskeisiä "muunnettuja eleitä". Muiden ohjaajien kauden aikana tekemiä ohjauksia  olivat esimerkiksi G. B. Shaw’n Candida, Gerhart Hauptmannin Uponnut kello, Vynnytšenkon Hrih ('Synti'), Molièren Tartuffe ja Henrik Ibsenin Kansanvihollinen.
Kun sisäiset taiteelliset erimielisyydet keväällä 1919 alkoivat kärjistyä, bolsevikkihallinto kansallisti Molodyi Teatrin, ja se sulautettiin Valtion draamateatteriin. Syntyi Ukrainan neuvostotasavallan Ševtšenkon Ensimmäinen Teatteri. Molodyi Teatr oli toiminnassa vain kaksi kautta, mutta se muutti ukrainalaisen teatterin suunnan, ja 1920-luvun suuret teatterit saivat sieltä taiteellisia johtajia, kuten Kurbasin, Juran, Marko Tereštšenkon ja Vasyl Vasylkon.
Aiheesta muualla

Kuvia tai muita tiedostoja aiheesta Molodyi Teatr Wikimedia Commonsissa
Mil Mi-8

| Mil Mi-8 Nato: ”Hip” |
| --- | --- |

Kuvaus
Tyyppi:  kuljetushelikopteri
Miehistö:  3
Matkustajamäärä:  24
Kuljetuskyky:  3 000 kg
Ensilento:  17. syyskuuta 1962
Valmistaja:  Mil
Valmistusmäärä:  Yli 17 000
Mitat
Pituus: 18,2 m
Roottorikehän halkaisija: 21,29 m
Pyrstöroottorikehän halkaisija: 3,91 m
Korkeus: 4,76 m
Massa
Tyhjämassa: 6 990 kg
Lentoonlähtömassa: 11 100 kg
Voimanlähde
Moottori:  2 x Klimov TV2-117
Teho:  1 105 kW
Suoritusarvot
Lentonopeus:  250 km/h
Nousunopeus:  9 m/s
Lentomatka:  450 km
Lakikorkeus:  4 500modernisoidulla Mi-8MSB:lla on noustu 9 150 m:n korkeudelle. m

Mil Mi-8 (Nato-raportointinimi Hip) on neuvostoliittolainen keskikokoinen kuljetushelikopteri. Mi-8-helikopterit rakensi Kazanin helikopteritehdas.
Helikopteri suunniteltiin ensin Aeroflotin käyttöön. Lentoyhtiö ei kuitenkaan luottanut yksimoottoriseen helikopterista tehtyyn V-8-prototyyppiin. Tämän vuoksi yksi voimalaite vaihdettiin kahteen pienempään. Uusi prototyyppi lensi 17. syyskuuta 1962. Siinä oli sama päävaihteisto ja nelilapainen pääroottori kuin Mi-4-helikopterissa. Vuonna 1964 Mi-8:n roottori korvattiin 5-lapaisella.
Mi-8 oli käytössä erittäin laajasti Neuvostoliitossa ja on edelleen erittäin laajasti Venäjällä ja muissa IVY-maissa käytetty kuljetushelikopteri. Suomessa sitä pidetään verrattain luotettavana. Suurta osaa Mi-8:n onnettomuuksista Venäjällä uskotaan johtuvan sääntöjen noudattamatta jättämisistä.
Käyttö Suomessa

Suomen puolustusvoimilla oli käytössä Mi-8-kuljetushelikoptereita 1970-luvulta vuoteen 2010 saakka. Alun perin ne hankittiin Ilmavoimien ja Rajavartiolaitoksen käyttöön. Myöhemmin Rajavartiolaitoksen kopterit siirrettiin Ilmavoimille Kuljetuslentolaivueeseen ja vuonna 1997 helikopterit siirrettiin maavoimien alaisuuteen.
Mi-8-helikoptereita hankittiin Suomeen kymmenen vuosina 1973–1977 ja 1981–1983. Näistä kahdeksan on ollut kuljetusversioita Mi-8T (HS-1..4 ja HS-11..14) ja kaksi matkustajaversiota Mi-8P (HS-5 ja HS-6).
Maavoimilla oli 2000-luvulla käytössä kaksi Mi-8T-helikopteria, joiden käytön piti päättyä vuoden 2006 lopussa. Kaksi Mi-8T-kopteria kuitenkin palveli vuoteen 2010 saakka, kunnes riittävä määrä NH-90-helikoptereita saatiin operatiiviseen käyttöön. Tähän liittyen Ilmavoimat peruskorjautti kaksi kopteriaan Venäjällä.
Käyttö Suomessa > Suomessa käytetyt Mi-8-helikopterit

Kaksi Utissa varastoituna ollutta kopteria lahjoitettiin Unkarin ilmavoimille (Magyar Légierő) tammikuussa 2011. Kopterit siirrettiin Unkariin Antonov -kuljetuskoneella 25.8.2011. Kumpikaan koptereista ei ollut lentokunnossa. Unkari ottaa koneet operatiiviseen käyttöön. Koptereiden lahjoitus liittyy kansainvälisen helikopterirahaston (Multinational Helicopter Initiative) kartuttamiseen.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Tyyppi | Valmistus- numero | Valmistus vuosi | Rekisteri- tunnus | Nykyinen sijainti | Entiset omistajat | Muuta |
| Mi-8T | 133 01 | 1973 | HS-1 | Keski-Suomen ilmailumuseo, Tikkakoski |  | Näytteillä museon pihalla |
| Mi-8T | 133 02 | 1973 | HS-2 | Karjalan prikaati, Vekaranjärvi |  | Harjoituskone |
| Mi-8T | 133 03 | 1974 | HS-3 | Kouvolan seudun ammattiopisto, Kouvola |  | Opetuskäytössä |
| Mi-8T | 133 04 | 1974 | HS-4 | Karjalan ilmailumuseo, Lappeenranta  |  |  |
| Mi-8P | 133 05 | 1978 | HS-5 | Päijät-Hämeen ilmailumuseo, Vesivehmaa |  | Kopteri on VIP-kuljetuskopteri, mm. presidentti Kekkosta kuljetettiin tällä kopterilla. |
| Mi-8P | 133 06 | 1978 | HS-6 | Kauppakeskus Tuulonen, Hämeenlinna |  | Näytteillä ulkoalueella MiG-21 bis ja Saab J35 Draken hävittäjien kanssa |
| Mi-8T | 133 07 | 1981 | HS-11 | Unkarin ilmavoimat, Unkari | Ilmavoimat, Rajavartiolaitos | Lahjoitettiin Unkarin ilmavoimille vuonna 2011 |
| Mi-8T | 133 08 | 1981 | HS-12 | Tuhoutunut | Rajavartiolaitos | Tuhoutui onnettomuudessa Kustavissa Turun saaristossa 13.4.1982. 1 ihminen menehtyi. |
| Mi-8T | 133 09 | 1982 | HS-13 | Unkarin ilmavoimat, Unkari | Ilmavoimat, Rajavartiolaitos | Lahjoitettiin Unkarin ilmavoimille vuonna 2011 |
| Mi-8T | 133 10 | 1983 | HS-14 | Utin Jääkärirykmentti, Utti, Kouvola | Rajavartiolaitos | Opetuskäytössä Utin lentokentällä |
| Mi-8T | 9 73 31 11 | 1973 | RA-25525 | Suomenniemi, Rantinhovi-huoltoaseman pihalla | Neuvostoliiton Aeroflot ja venäläinen Petrozavodsk Air Enterprise | Tuotu Venäjältä Suomeen näyttelyesineeksi maakuljetuksena. |
| Mi-8T | 10 07 | 1968 | CCCP-25267 | Museo Torpin Tykit yksityismuseo, Inkoo | Aeroflot | Tuotu Venäjältä Suomeen näyttelyesineeksi maakuljetuksena. Tämä oli eräs ensimmäisistä sarjavalmisteisista MI-8 helikoptereista. |
Onnettomuuksia

Suomen ilmavoimien rekisterissä ollut Rajavartiolaitoksen pelastushelikopteri Mi-8T HS-12 tuhoutui syöksyssä mereen Kustavissa Turun lähellä 13.4.1982. Tämä onnettomuus vaati yhden ihmishengen.
21. maaliskuuta 2007: Gazpromavia, Komi, Venäjä
Aiheesta muualla

Wikimedia Commonsissa on kuvia tai muita tiedostoja aiheesta .
Mil.fi – Kuljetushelikopteri Mi-8 kalustoesittely (Arkistoitu – Internet Archive)
Aalto04-harjoituksen  (Arkistoitu – Internet Archive) kuvia:  (Arkistoitu – Internet Archive) (Arkistoitu – Internet Archive) (Arkistoitu – Internet Archive) (Arkistoitu – Internet Archive)
Mikael Agricolan muistomerkki

Alkuperäinen muistomerkki Viipurin tuomiokirkon edustalla, kuvattuna patsaan paljastuspäivänä 21. kesäkuuta 1908.
Mikael Agricolan muistomerkki on suomalaisen kuvanveistäjä Emil Wikströmin tekemä Mikael Agricolaa esittävä puolivartalokuva, joka paljastettiin vuonna 1908 Viipurin tuomiokirkon edustalla. Alkuperäinen pronssivalos katosi talvisodan viimeisinä päivinä vuonna 1940 eikä sitä ole myöhemmistä etsinnöistä huolimatta löydetty. Patsaasta on tehty neljä uusintavalosta, jotka ovat Turussa (1910), Lahdessa (1953), nykyään Loviisaan kuuluvassa Pernajassa (1959) ja Viipurissa (2009).